

**Styringsgruppe forprosjekt FACT**

|  |  |  |
| --- | --- | --- |
| **Tid** | **20. juni – klokken 09.30-11.00** |  |
| **Sted** | Fysisk møte på STHF bygg 2 i 1. etg evnt på Teams |  |
| **Innkalt** | * Thormod Moi Felle   + Kommunalsjef fra region Vest-Telemark * Urban Eriksen   + Kommunalsjef fra region Midt/øst-Telemark * Hilde Marianne Kristoffersen   + Repr. for Kommunalsjef fra region Nedre-Telemark * Kjetil Christensen   + Klinikksjef Klinikk for psykisk helsevern og rusbehandling * Carsten Hald   + Leder psykisk helse og rus distriktskommune * Heidi Ekornrød Pedersen   + Leder psykisk helse og rus sentral kommune * Kaia Kvammen   + Leder psykisk helse og rus STHF * Renate Stenstrøm   + Brukerrepresentant fra FSU | Representert ved Kaia Kvammen |
| **Prosjektledere** | Eli Høhrbye Porsgrunn kommune  Fay Søberg Olsen STHF |  |
| **Sekretariat** | Ole Martin Stamland – Samhandlingskoordinator  Kari Gro Espeland - Samhandlingskoordinator |  |

|  |  |
| --- | --- |
| **Saksnr** | **Tittel** |
| **10/25** | Statusoppdatering forprosjekt - Aktivitet siste 6 uker - Presentasjon av kartleggingsresultater - Status Arbeidsgruppe |
| **11/25** | Involvering av fagforening i forprosjektet |
| **12/25** | Eventuelt |

**10/25 Statusoppdatering forprosjekt**

Saken gjelder

* Fay og Eli orienterer om status i forprosjektet.   
  Siste 6 uker er det gjennomført en rekke informasjonsmøter blant annet i SSU, KPR ledergruppe og Tirsdagsmøte ved STHF for hele KPR. Også hatt ett møte med prosjektleder FACT ung i Skien kommune for erfaringsutveksling. Videre er det arbeidet mye med å samle inn kartleggingsresultater og å avtale og koordinere innspillsrunder. Første møte med arbeidsgruppe er gjennomført.
* Kartleggingsarbeid lokalt  
  Det er nå mottatt kartleggingsresultater fra 16 av 17 kommuner og 3 av 6 seksjoner ved STHF. Styringsgruppen presenteres tall fra de ulike kommunene. Man kan se av kartleggingsresultatene at samtlige kommuner rapporterer om pasienter i FACT målgruppen som kan ha behov for dette tilbudet. Det rapporteres inn totalt 254-308 potensielle FACT-brukere i Telemark.

Vi ser dog at kommunene har tolket spørsmålene noe ulikt, og noen har rapportert pasienter i både hovedforløp 1, 2 og 3. Dette relatert til spørsmål om hvor mange pasienter de følger opp pr. i dag med alvorlig psykisk lidelse og rusproblemer. Disse svarene har dog ingen direkte innvirkning på de tallene kommunene har rapportert hva gjelder hvor mange de har i målgruppen for FACT. Vi mener at vi gjennom innspillsrundene kan få mer presis rapportering og dybdekunnskap om de ulike kommunenes behov for FACT.

Det stilles spørsmål om Skien kommune har rapportert inn noe høye tall. Kristoffersen viser til at de kun har rapportert inn pasienter i hovedforløp 3, men at Skien er svært belastet som følge av at de er vertskommune for bl.a flere TSB institusjoner og Skien Fengsel.

Carsten Hald legger også til at dersom det besluttes at DPS Psykose døgn legges ned, kan dette ha innvirkning på tallene mottatt fra flere av Vest-Telemarks kommuner.

**Sak 11/25 Involvering av fagforening i forprosjektet**

* Prosjektledere presenterer at det i SSU ble stilt spørsmål fra NSF om og hvorfor ikke fagforening er representert i forprosjektet. Det drøftes i aktuelt styringsgruppemøte og vi kommer frem til at det kan være hensiktsmessig. Hva gjelder fast deltakelse i styringsgruppen er dette noe SSU må beslutte, mens styringsgruppen kan selv avgjøre deltakelse i evt. arbeidsgruppe. Enes om at Ole Martin Stamland og Kari Gro Espeland tar kontakt med forbundene og spør om deltakelse i arbeidsgruppen. Fay Olsen oversender arbeidsgruppens mandat til sekretariatet.

**Sak 12/25 Eventuelt**

* Det stilles spørsmål til styringsgruppen om hvordan de ser for seg pasienter/brukere tilknyttet MAS inn i FACT og om det ene erstatter det andre. Det er enighet om at MAS verken er ett inklusjonskriterie eller eksklusjonskriterie. Dersom en MAS pasient/bruker er i målgruppen til FACT, kan det være hensiktsmessig å tilby FACT til denne personen – uten at MAS avsluttes. Brukerrepresentant legger til ønske om å tilstrebe modelltrofasthet og dermed følge kriteriene den gir. Dette støttes av styringsgruppen.
* Det stilles spørsmål om hva kommunene vil være i behov av for å kunne ta en beslutning om de ønsker samarbeidsavtale om FACT. Dette spørsmålet har vi ikke tid til å reflektere over nå, men det bes om at representantene for kommunene tenker gjennom dette til neste styringsgruppemøte - da spørsmålet igjen vil tas opp der.

Neste møte avtalt; 12.09.25 kl. 09.00-10.30

Referent:  
 Eli Høhrbye, Prosjektleder  
 Fay Olsen, Prosjektleder